**Pilt, millel on kujutatud joonistamine, lõikepildid, visand, illustratsioon

Kirjeldus on genereeritud automaatselt**

**RUHNU VALLAVALITSUS**

Teade Ruhnu vallas Noggis kinnistu 19.08.2025 nr. 7.-1.2./25/33-1

üldplaneeringut muutva detailplaneeringu

kehtestamise kohta

Vastavalt planeerimisseaduse § 139 alusel teavitab Ruhnu Vallavalitsus Noggis kinnistu detailplaneeringu kehtestamisest.

Ruhnu vallas Noggis kinnistu üldplaneeringut muutev detailplaneering kehtestati Ruhnu Vallavolikogu 18.08.2025 a otsusega nr 14.

Planeeringuala suurus on 2,22 ha. Planeeringualana mõistetakse ja hõlmab Saare maakonnas, Ruhnu vallas, Ruhnu külas asuvat Noggis (katastritunnusega 68901:001:0206, maatulundusmaa 100%) kinnistut..

Detailplaneeringu koostamise eesmärk on sätestada tingimused Noggis kinnistu jagamiseks kaheks krundiks ning üksikelamute ja abihoonete püstitamiseks. Detailplaneeringuga tehakse ettepanek maakasutuse sihtotstarbe muutmiseks ja jagamiseks elamumaa sihtotstarbega kruntideks, ehitusõiguse andmiseks igale krundile üksikelamu ja abihoonete ehitamiseks koos olulisemate arhitektuurinõuete, vajalike tehnovõrkude planeerimisega, liikluskorralduse lahendamisega ning vajalike servituutide ja kitsenduste ulatuse seadmisega.

Vastavalt üldplaneeringu kaardile asub planeeringuala metsamajanduse juhtotstarbega alal, kus on elamu- ja suvilaehitus keelatud. Detailplaneeringuga tehakse ettepanek üldplaneeringu muutmiseks juhtotstarbe ja katastriüksuse sihtotstarbe osas ning planeeringualale määratakse hoonestatud ala juhtotstarve ja elamumaa sihtotstarve

Kavandatav hoonestus moodustab ühtselt toimiva terviku olemasoleva lähipiirkonna hoonestusega ja toimiks kui küla elamuala laiendamine. Küla serva elamu rajamine on loogiline jätk küla suurendamiseks ja võimalus elamualade suurendamiseks. Planeeritav elamu võimaldab Ruhnu valda elama asuda täiendavatel elanikel, mis on Ruhnu valla üks arengueeldusi

Detailplaneeringu realiseerimisega negatiivset mõju looduskeskkonnale ei kaasne.

Planeeringuga on võimalik tutvuda Ruhnu Vallavalitsuse kodulehel – www.ruhnu/detailplaneeringud.

Lugupidamisega,

Raimet Figol

Vallavanem

Edastatud:

1. AS Kuressaare Veevärk
2. Elektrilevi OÜ
3. Päästeamet
4. Keskkonnaamet
5. Maa- ja Ruumiamet